hotchpotch/miracl-hf-unified huggingface dataset:
सिन्त्रा अरुन्त ब्रॉन्त
सिन्त्रा अरुन्त ब्रॉन्त त्रिनिदाद की एक महिला मॉडल और उद्यमी है। इस महिला के प्रसिद्ध होने का मुख्य कारण 1972 में जमैका पर्यटन बोर्ड के लिए एक प्रचार पोस्टर में उसके चित्र का शामिल किया जाना है। इस पोस्टर में वह एक गीली नारंगी टी शर्ट पहने हुई थी जिसमें "जमैका" शब्द गहरे अक्षरों में शरीर से चिपका हुआ था। जमैका पर्यटन बोर्ड ने पोस्टर अभियान चलाने के लिए एक अमेरिकी विज्ञापन कंपनी डॉयले डेन (Doyle Dane) को अधिकृत किया था। सिन्त्रा को अभियान के दौरान सात घंटे के लिए पेगासस होटल के आगे खड़े रहना पड़ा था। इस होटल का नाम अब मेरिडियन जमैका पेगासस के नाम से जाना जाता है।
मॉन्टेगो खाड़ी के व्यापारी जॉन मैककोनेल (John McConnell) ने एक नाव को सिन्त्रा अरुन्त ब्रॉन्त का नाम दिया था। इसी प्रकार से एक घुड़-सवारी के एक मैदान को यह नाम दिया गया था। स्विस घड़ियों की निर्माता कम्पनी राडो ने सिन्त्रा के नाम से एक घड़ी बनाई।
वर्तमान में सिन्त्रा त्रिनिदाद की ए०जे०एम (AJM) नामक एक यात्रा-सुविधा प्रबंधन कंपनी का मालिक बन चुकी है जो उसकी मातृभूमि में पर्यटन व्यवसास से जुड़ी है।
पशुपतिनाथ मन्दिर (मन्दसौर)
पशुपतिनाथ मन्दिर भारत देश के मध्य प्रदेश राज्य के मन्दसौर जिले में स्थित एक प्राचीन मन्दिर है। यह मन्दसौर नगर में शिवना नदी के किनारे स्थित है। पशुपतिनाथ की मूर्ति पूरे विश्व में अद्वितीय प्रतिमा है ये प्रतिमा इस संसार की एक मात्र प्रतिमा है जिसके आठ मुख है और जो अलग-अलग मुद्रा में दिखाई देते है इस प्रतिमा की भी अपनी कहानी है ! मंदसौर के ही एक उदा नाम के धोबी द्वारा जिस पत्थर पर कपड़े धोये जाते थे वही पत्थर भगवान पशुपतिनाथ की मूर्ति थी ! बताया जाता है कि एक दिन वह गहरी नींद में सो रहा था तो उसे स्वयं भगवान शंकर सपने में आये और उसे बोले कि तू जिस पत्थर पर अपने व लोगो के मेले कपड़े धोता है वही मेरा एक अष्ट रूप है ! यह सुनकर उस धोबी ने सुबह अपने दोस्तों को यह बात बताई और सब ने मिलकर उस मूर्ति को नदी के गर्भ से बाहर निकाला ! मूर्ति इतनी विशालकाय ओर भारी थी कि 16 बेलों की जोड़ी भी उसे खीचने में असमर्थ हो रही थी, पर लोगो की मदद से मूर्ति को निकाला गया ! मूर्ति को नदी के उस कोने से इस कोने पर जब लाया जा रहा था तब एक चमत्कार हुआ मूर्ति उस कोने से इस कोने आ तो गई परन्तु मूर्ति को नदी से दूर एक उचित स्थान पर स्थापित करने बेलो की सहायता से ले जाया जा रहा था तो वह जैसे नदी से दूर जाना नही चाह रही थी जिस जगह आज मूर्ति स्थापित है वही जगह जहां से मूर्ति हिली ही नही! आज उस जगह पर भगवान पशुपतिनाथ का विशालकाय मंदिर स्थापित है ! मूर्ति को निकालने के वक्त से लगभग 18 सालो तक मूर्ति की स्थापना नही हो पाई थी क्योंकि उस वक्त संसाधनों का बहुत अभाव हुआ करता था ! कहा जाता है वहां के एक सज्जन पुरुष श्री शिवदर्शन अग्रवाल द्वारा मूर्ति को अपने बगीचे में संभालकर रखा गया था ! भागवताचार्य श्री श्री 1008 स्वामी प्रत्यक्षानंद जी द्वारा मूर्ति की प्राण प्रतिष्ठा की गई थी व बाद में ग्वालियर स्टेड की राज माता श्री विजयाराजे सिंधिया द्वारा एक विशाल मंदिर का निर्माण करवाया गया एवं मंदिर शिखर पर स्वर्ण कलश को स्थापित किया गया ! महादेव श्री पशुपतिनाथ की मूर्ति को एक ही पत्थर पर बहुत ही आकर्षक तरीके से बनाया गया है !
पुनीता अरोड़ा
लेफ्टिनेंट जनरल पुनीता अरोड़ा भारतीय सशस्त्र बलों के लेफ्टिनेंट बनने वाली भारत में पहली महिला और भारतीय नौसेना के पहले वाइस एडमिरल है।  वह लाहौर की निवासी है और एक पंजाबी परिवार में पैदा हुई थी। वह 12 साल की थी जब उनके परिवार ने विभाजन के दौरान भारत के लिए चले आए और सहारनपुर, उत्तर प्रदेश में बस गए। वह 8 वीं कक्षा तक सहारनपुर में सोफिया स्कूल में अध्ययन कि। उसके बाद वह गुरु नानक गर्ल्स इंटर कालेज में गई। 11 वीं स्टैंडर्ड में वह एक कैरियर के रूप में विज्ञान लेने का फैसला किया। उन्होंने 1963 में पुणे के आर्म्ड फोर्सेस मेडिकल कॉलेज में प्रवेश लिया था | वह एएफएमसी के दूसरे बैच था और वे उस बैच की टॉपर हुआ करती थी।
वह भारतीय सशस्त्र बल के करियर में उन्हें 36 साल में 15 पदक के साथ सम्मानित किया गया है।
इंडियाज़ डॉटर
इंडियाज़ डॉटर ("India's Daughter") लेस्ली उडविन द्वारा निर्देशित एक वृत्तचित्र है जो बीबीसी की जारी शृंखला स्टोरीविले का एक भाग है। यह वृत्तचित्र २३ वर्षीया फीजियोथैरेपी छात्रा ज्योति सिंह (निर्भया) के साथ २०१२ में दिल्ली में हुए सामूहिक बलात्कार और हत्या पर आधारित है। फिल्म को अंतरराष्ट्रीय महिला दिवस ८ मार्च २०१५ को भारत में एनडीटीवी २४x७ और यूनाइटेड किंगडम में बीबीसी फ़ोर पर प्रसारित करने के साथ-साथ डेनमार्क, स्वीडेन, स्विट्ज़रलैंड, नार्वे और कनाडा में भी प्रसारित किए जाने की योजना थी। भारत सरकार द्वारा इस पर प्रतिबंध लगाने के कारण यह चर्चा में आ गई।
१ मार्च २०१५ को यह पता चला कि फिल्म निर्माताओं ने बलात्कारियों में से एक का साक्षात्कार भी लिया था, जबकि वह तिहाड़ जेल में बंद था। शीघ्र ही भारतीय मीडिया संस्थानों ने इस खबर को हाथों हाथ लिया। भारत सरकार ने ४ मार्च २०१५ को न्यायालय के आदेश के आधार पर भारत में इसके प्रसारण पर रोक लगा दिया। बीबीसी ने कहा कि वह आदेश का पालन करेगी। हालांकि उसने यूनाइटेड किंगडम में ४ मार्च को ही इसे प्रसारित करवा दिया। यह फिल्म यूट्यूब पर भी लगा दी गई और विभिन्न सामाजिक माध्यमों से इसका वृहद स्तर पर त्वरित प्रसार हो गया। ५ मार्च को भारत सरकार ने यूट्यूब को भारत में इसके प्रसारण को निरस्त करने का निर्देश दिया। यूट्यूब ने इसका पालन किया।
हालांकि इस फिल्म की निर्माता ने कहा कि यह फिल्म बलात्कार जैसी घटना के प्रति भारतीय जनता द्वारा दिखाए गए आक्रोश व असहिष्णुता को सम्मानित करती है। इसके लिए उन्होंने इस घटना से जुड़े सभी लोगों के साक्षात्कार किए जिनमें से मुकेश का साक्षात्कार भी एक था। उन्होंने कहा कि यह फिल्म भारत के "बेटी बचाओ" आन्दोलन को ही प्रतिबिंबित करती है। एनडीटीवी समूह ने वृत्तचित्र पर लगे प्रतिबंध के प्रतिरोध स्वरूप ८ मार्च २०१५ को रात्रि ९ बजे से १० बजे तक पटल पर प्रतीकात्मक दीपक और "इंडियाज़ डॉटर्स" लिखकर अपनी मौन असहमति दर्शाई।
दिल्ली सामूहिक बलात्कार की घटना १६ दिसंबर २०१२ को दक्षिणी दिल्ली में घटित हुुुुई। ज्योति सिंह अपने मित्र अवीन्द्र सिंह के साथ लाईफ़ ऑफ पाई फिल्म देखकर लौट रही थी जब उसने एक निजी बस पकड़ी। बस में ही उसके साथ मारपीट और बलात्कार की घटना हुई। उसके मित्र का भी शारीरिक उत्पीड़न किया गया। उत्पीड़न के बाद दोनों को बस के नीचे फेंक दिया गया। ज्योति को भारत और सिंगापुर में आपात चिकित्सा, जिसमें कई शल्य क्रियाएँ शामिल थीं, उपलब्ध कराई गई किंतु उसे बचाया न जा सका। बलात्कार के दौरान आई गंभीर चोटों की वजह से २९ दिसंबर २०१४ को उसकी मृत्यु हो गई। इस घटना ने व्यापक स्तर पर स्थानीय और अंतरराष्ट्रीय जगत का ध्यान आकर्षित किया। इस घटना की कड़ी आलोचना की गई साथ ही महिलाओं को पर्याप्त सुरक्षा न दे पाने के कारण भारत सरकार को व्यापक विरोध प्रदर्शनों का सामना करना पड़ा।
इस वृत्तचित्र के लिए बलात्कार के आरोपियों में से आजीवन कारावास की सजा भुगत रहे मुकेश सिंह का साक्षात्कार लिया गया। साक्षात्कार में उसने कहा कि, "बलात्कार के दौरान उसे विरोध नहीं करना चाहिए था। उसे शांत रहकर बलात्कार होने देना चाहिए था। तब वे 'उसे करके' छोड़ देते और केवल लड़के को ही पीटते।"
परावैद्युत सामर्थ्य
भौतिकी में परावैद्युत सामर्थ्य (dielectric strength) के निम्नलिखित अर्थ हैं- उदाहरण के लिये, नीचे की सारणी में सामान्य ताप और दाब पर शुष्क वायु का परावैद्युत सामर्थ्य ३ मेगावोल्त/मीतर दिया गया है। इसका अर्थ है कि शुष्क वायु में रखी दो प्लेटों के बीच की दूरी १ मीटर हो तो उन दोनों प्लेटों पर ३ मेगावोल्ट तक का अधिकतम वोल्टेज लगाने पर भी प्लेटों के बीच नगण्य धारा ही बहेगी।
नीचे की सारणी में कुछ प्रमुख पदार्थों की परावैद्युत सामर्थ्य ( MV/m, या 10 Volt/meter में) दी गयी हैं-
दीमापुर भीड़ अपहनन २०१५
दीमापुर भीड़ अपहनन २०१५ नागालैंड के दीमापुर में ५ मार्च २०१५ को घटित भीड़ अपहनन से संबंधित है। लगभग सात-आठ हजार लोगों की भीड़ ने बलात्कार आरोपी को दीमापुर केंद्रीय कारागार तोड़कर बाहर खींच निकाला। निगरानी न्याय के तहत भीड़ ने आरोपी को नंगा करके घुमाया तथा पीट-पीट कर मौत के घाट उतार दिया।
मेधा पाटकर
मेधा पाटकर दिसम्बर १, १९५४ में जन्मीं थी। वे एक भारतीय सामाजिक कार्यकर्ता तथा सामाज सुधारक है। वे भारतीय राजनीतिज्ञ भी है। मेधा पाटकर नर्मदा बचाओ आंदोलन की संस्थापक के नाम से भी जानी जाती है। उनहोने नर्मदा बचाओ आंदोलन की शुरुआत की थी।
== नर्मदा बचाओ आंदोलedha patkar.jpg|अंगूठाकार]] मेधा पाटकर पर्यावरण सक्रियता के लिए मानी जाती हैं। नर्मदा बचाओ आंदोलन में उनका गहरा हाथ हैं। नर्मदा नदी महाराष्ट्रा, मध्या प्रदेश तथा गुजरात में से बहकर अरेबिअन समुद्र तक पहुँचती हैं। इस नदी पर काफ़ी सारे छोटे बांध एवं सरदार सरोवर बांध को बनाने की अनुमती सरकार ने दी थी। इस से हज़ारो आदीवासियों का नुकसान होता। साथ ही साथ किसानों का भी नुकसान हो रहा था। उन से उनकी रहने की जगह छीन लिया जा रहा था। आदीवासियों का विस्थापन हो रहा था और उस के लिये उन्हें मुआवजा भी नहीं दिया जा रहा था। पाटकर उन लोगों में से एक थी जो इस अन्याय से लड़ रही थी। अपना पूरा समय नर्मदा नदी पर लगाने के लिए उन्होनें अपनी पी.एच.डी की पढ़ाई छोड़ दी।
आपेक्षिक विद्युतशीलता
दो आवेेेेशौं केे मध्य निर्वात में लगने वाले बल केे अनुुुुपात को आपेेक्षक विधुतशीलता कहते हैं  किसी माध्यम की विद्युतशीलता और हवा या निर्वात की विद्युतशीलता के अनुपात को उस माध्यम की आपेक्षिक विद्युतशीलता (relative permittivity) कहते हैं। पहले इसे 'परावैद्युतांक' (dielectric constant) कहते थे किन्तु अब मानक संस्थाओं ने यह शब्द त्याग दिया है। अर्थात्, €r=€/€0
लेस्ली उडविन
लेस्ली उडविन एक ब्रिटिश फिल्म निर्माता है। वह सावयों, इसराइल में १९५७ में पैदा हुई थीं। वह एक अभिनेत्री और निर्माता है। उनहोनें 'भारत की बेटी', 'पश्चिम पश्चिम है' एवं 'पूर्व पूर्व है' जैसी फिल्मों का निर्माण किया है, और विभिन्न फिल्मों में अभिनय भी किया है। वह लंदन, ब्रिटेन में रहती हैं।
लेस्ली का कह्ना है कि इस वृत्तचित्र पर भारत में प्रतिबंध क्यों लगाया गया था, यह उनके सोच के बाहर था क्योंकि लेस्ली के हिसाब से यह वृत्तचित्र भारत को अपने ही देश की तसवीर दिखाता है। मेरी वृत्तचित्र का यह मकसद था की भारत के लोगों ने जैसे कदम इस बार उठाए थे, उस से अन्य लोग भी जागें एवं एक साथ अपने देश की बेहतरी की ओर बढें।
अशिता धवन
अशिता धवन एक भारतीय अभिनेत्री हैं।
मानव गोहिल
मानव गोहिल एक भारतीय अभिनेता हैं।
श्वेता कावत्रा
श्वेता कावत्रा एक भारतीय अभिनेत्री हैं। यह सीआईडी, बाल वीर आदि धारावाहिक में कार्य कर चुकी हैं।
महारक्षक देवी
महारक्षक देवी ज़ी टीवी पर प्रसारित होने वाला एक भारतीय हिन्दी धारावाहिक है। जिसका प्रसारण 14 मार्च 2015 से शनिवार और रविवार रात 7 बजे होता है।
यह कहानी एक लड़की (उमंग जैन) की है, जिसमें असीम शक्तियाँ होती हैं, परंतु उसे इसका पता नहीं चलता और देवगुरु बृहस्पति (रोहित बक्सी) उसे अपनी शक्तियों के उपयोग करना बताते हैं। जिससे वह शुक्राचार्य (इंद्रनील सेनगुप्ता) को हरा सके।
उमंग जैन
उमंग जैन एक भारतीय अभिनेत्री हैं। यह पोगों के धारावाहिक सुनैना में नीना के पात्र में थीं। श... फिर कोई है और लव ब्रेकअप ज़िंदगी आदि धारावाहिक में भी इन्होंने कार्य किया है।
पतंजलि फूड एवं हर्बल पार्क
पतंजलि फूड एवं हर्बल पार्क पतंजलि योगपीठ ट्रस्ट की इकाई है जिसके माध्यम से स्वदेशी वस्तुओं के निर्माण और स्वदेशी की विचारधारा पर कार्य होता है।  हरिद्वार में स्थित 'पदार्था' नामक गांव में 'पतंजलि फूड एंव हर्बल पार्क लिमिटेड' में आवश्यक घरेलू वस्तुओं से लेकर आयुर्वेदिक औषधियों तक का निर्माण होता है। इसकी कई इकाइयां देश की किसी भी बड़ी कंपनी की इकाइयों से बड़ी हैं।
इस पार्क का उद्देश्य लोगों को शुद्ध और स्वास्थ्यवर्धक उत्पाद उपलब्ध कराना और स्वदेशी का विकल्प देना है। इस पार्क का एक मुख्य उद्देश्य कृषि क्रान्ति भी है। 500 करोड़ रुपए की लागत वाली इस इकाई के लिए कच्‍चा माल पतंजलि की जैविक खेती विधि से ही प्राप्‍त होता है, रामदेव ने इसके लिए कुछ गांवों में किसानों को जैविक तरीके से खेती करने की प्रणाली सिखाने का कार्य किया है। 15000 से अधिक लोग प्रत्‍यक्ष-अप्रत्‍यक्ष तौर पर इस उत्‍पादन इकाई से रोजगार प्राप्‍त कर रहे हैं। भारत सरकार के खाद्य प्रसंस्करण उद्योग मंत्रालय के सहयोग से कार्य प्रगति पर है।
पतंजलि फूड एवं हर्बल पार्क से कई तरह के विवाद भी जुड़े रहे हैं। हाल ही में स्थानीय ट्रक ऑपरेटर्स एसोसिएशन के पदाधिकारियों और पार्क के सुरक्षाकर्मियों के बीच हिंसक संघर्ष भी हुआ था। मामले के संबंध में पूछताछ के लिए पुलिस ने बाबा रामदेव के भाई रामभरत सहित दो व्यक्तियों को हिरासत में भी लिया था। इसी हिंसक झड़प के कारण पतंजलि फूड एवं हर्बल पार्क की सुरक्षा अब केंद्रीय औद्योगिक सुरक्षा बल (सीआईएसएफ) के हवाले कर दी गई है।
भारत के अलावा विदेशों में भी ऐसे पार्क का निर्माण करने की योजना है। इस कड़ी में पहले नेपाल में ऐसे पार्क निर्माण के बारे में रामदेव के सहयोगी बालकृष्ण ने कहा है कि इसके लिए नेपाल सरकार जमीन उपलब्ध कराएगी। बाबा रामदेव ने अपने सहयोगी आचार्य बालकृष्ण के साथ मिलकर एक दशक पहले फूड एवं हर्बल पार्क की नींव रखी थी। पतंजलि उत्पाद की मांग बढ़ाने और विदेशी कंपनियों को शिकस्त देने के लिए हाल ही में बाबा रामदेव ने हरिद्वार स्थित अपने फूड एवं हर्बल पार्क के सामने एक नया आउटलेट काउंटर खोला है, जिसमें स्थानीय लोगों के साथ-साथ देश-विदेश से आने वाले लोगों को भी दस फीसदी तक छूट दी जाएगी। झारखंड के मुख्यमंत्री रघुवर दास ने यह घोषणा की है, राज्य में जल्द ही तीन मेगा फूड हर्बल पार्क खोले जाएंगे। इन मेगा फूड पार्क के जरिये किसानों को उत्पाद का बेहतर दाम दिलाकर उनके जीवन स्तर को बेहतर बनाना होगा। हाल ही में केंद्रीय खाद्य प्रसंस्‍करण उद्योग मंत्री श्रीमती हरसिमरत कौर बादल ने रांची जिले के गेटलसूद गांव में इस पार्क का उद्घाटन किया। इसी क्रम को आगे बढ़ाते हुए पंजाब के लुधियाना में भी पतंजलि फूड एंड हर्बल पार्क खोलने की तैयारी में हैं। उतराखंड की तर्ज पर ही बाबा रामदेव अब उत्तर प्रदेश में भी पतंजलि योगपीठ, आचार्यकुलम, मेगा फूड पार्क बनाएँगे।
बाबा रामदेव धीरे-धीरे पूरे भारत में पतंजलि फूड हर्बल पार्क कई इकाइयां स्थापित करने के लिए अग्रसर है। महाराष्ट्र सरकार ने हाल ही में बाबा रामदेव को पतंजलि फूड पार्क स्थापति करने के लिए 200 एकड़ जमीन आवंटित करने पर सहमति दी है। महाराष्ट्र सरकार ने अहम फैसला लेते हुए बाबा रामदेव को तीन अलग-अलग जगह पर 600 एकड़ जमीन देने का निर्णय किया है। और आगे बाबाजी की योजना है कि राजस्थान के सरदारशहर कस्बे में प्लांट लगाना है
सम्प्रभु राज्य
राष्ट्र कहते हैं, एक जन समूह को, जिनकी एक पहचान होती है, जो कि उन्हें उस राष्ट्र से जोङती है। इस परिभाषा से तात्पर्य है कि वह जन समूह साधारणतः समान भाषा, धर्म, इतिहास, नैतिक आचार, या मूल उद्गम से होता है।
‘राजृ-दीप्तो’ अर्थात ‘राजृ’ धातु से कर्म में ‘ष्ट्रन्’ प्रत्यय करने से संस्कृत में राष्ट्र शब्द बनता है अर्थात विविध संसाधनों से समृद्ध सांस्कृतिक पहचान वाला देश ही एक राष्ट्र होता है | देश शब्द की उत्पत्ति "दिश" यानि दिशा या देशांतर से हुआ जिसका अर्थ भूगोल और सीमाओं से है | देश विभाजनकारी अभिव्यक्ति है जबकि राष्ट्र, जीवंत, सार्वभौमिक, युगांतकारी और हर विविधताओं को समाहित करने की क्षमता रखने वाला एक दर्शन है |
सामान्य अर्थों में राष्ट्र शब्द देश का पर्यायवाची बन जाता है, जहाँ कुछ असार्वभौमिक राष्ट्र, जिन्होंने अपनी पहचान जुङने के बाद, पृथक सार्वभौमिकिता बनाए रखी है। एक राष्ट्र कई राज्यों में बँटा हो सकता है तथा वे एक निर्धारित भौगोलिक क्षेत्र में रहते हैं, जिसे राष्ट्र कहा जाता है। देश को अपने रहेने वालों का रक्षा करना है।
तेरी मेरी लव स्टोरी
तेरी मेरी लव स्टोरी एक भारतीय हिन्दी धारावाहिक है, जिसका प्रसारण स्टार प्लस में 11 अगस्त 2012 से शुरू हुआ और 7 अक्टूबर 2012 को समाप्त हुआ।
यह हर दिन एक अलग कहानी दिखाता था। जिसमें दो लोगों को एक दूसरे से प्यार हो जाता है और अंत में वह मिल जाते हैं।
वंदना जोशी
वंदना जोशी एक भारतीय अभिनेत्री हैं।
अविनाश सचदेव
अविनाश सचदेव एक भारतीय अभिनेता हैं।
इनका जन्म मुंबई में हुआ और यह बड़ोदरा, गुजरात में रहने लगे। इसके पश्चात यह मुंबई में आए।
खाजूवाला
खाजूवाला राजस्थान राज्य भारत का एक छोटा सा कस्बा है यह जिला बीकानेर में है यह कोई पुराना कस्बा नहीँ है इंदिरा गांधी नहर की अनूपगढ शाखा के आने से इस शहर का विकास हुआ
यह शहर थार के मरुस्थल में स्थित हे यहाँ का वातावरण, शुष्क है। वर्षा का औसत भी काफी कम हें लेकिन इंदिरा गांधी नहर की अनूपगढ शाखा के पानी से यहाँ के भूगोल में काफी परिवर्तन हुआ है। ग्रीष्म रितु में यहाँ धूल भरी आंधियाँ चलती हे ओर बरसात भी कम होती हे लेकिन सर्दी भी कड़ाके की पडती है।
यहाँ मिली जुली संस्कृति विकसित हुई हे यहाँ की मुख्य भाषा राजस्थानी भाषा की बागडी बोली है, बागडी के अलावा राजस्थानी भाषा की मारवाडी बोली बोलने वाले भी यहाँ बहुत मिलती हे यहाँ पर कुछ लोग पंजाबी भाषा भी बोलते हैं आसपास के ग्रामीण क्षेत्र में बागडी के अलावा पंजाबी की सरायकी बोली बी बोली जाती है यहाँ का मुख्य धर्म हिंदू, इस्लाम ओर सिख धर्म है।
स्नेल का नियम
स्नेल का नियम तरंगों के अपवर्तन से सम्बन्धित एक सूत्र (फॉर्मूला) है जो आपतन कोण तथा अपवर्तन कोण के बीच सम्बन्ध स्थापित करता है। यह नियम निम्नलिखित है-
दूसरे शब्दों में,
यहाँ प्रत्येक कोण formula_2 दोनों माध्यमों की सीमारेखा के अभिलम्ब के सापेक्ष मापा जाता है। formula_3 दोनों माध्यमों में प्रकाश का वेग है, formula_4 दोनों माध्यमों के अपवर्तनांक को अभिव्यक्त करता है।
तरंगाग्र
[ किसी क्षण विषेश पर माध्यम की वह सतः जिसपर स्थित सभी कण समान कला में कम्पन करते है तरंगाग्र कहलाती है यह तीन प्रकार के होते है 1. गोलाकार 2. बेलनाकार 3.समतल
क्षितिमोहन सेन
आचार्य क्षितिमोहन सेन (2 दिसम्बर 1880 – 12 मार्च 1960) भारतीय विद्वान, लेखक तथा संस्कृत के प्राध्यापक थे। वे विश्वभारती के कार्यकारी उपाचार्य थे (1953–1954)। वे अमर्त्य सेन के नाना थे।
क्षितिमोहन सेन के पिताजी का नाम भुबनमोहन था। उनका पैतृक निवास वर्तमान बांग्लादेशे के ढाका जिला में था।
उन्होने काशी के क्वीन्स कालेज से संस्कृत में एमए करने के बाद चम्बाराज्य के शिक्षा विभाग में कार्य किया। १९०८ ई में रवीन्द्रनाथ ठाकुर के बुलाने पर विश्वभारती के ब्रह्माचर्याश्रम में योगदान करने लगे तथा विश्बभारती विद्याभवन के अध्यक्ष के रूप में शेष जीवन व्यतीत किया। कुछ दिन विश्वभारती के अस्थायी उपाचार्य पद पर भी थे।
उनकी 'सन्तदेर बाणी', 'बाउल संगीत' एवं 'साधनतत्त्ब' उल्लेखनीय हैं।
क्षितिमोहन सेन कि कुछ प्रमुख रचनाएं हैं-
जया टीवी
जया टीवी एक भारतीय तमिल चैनल है। जिसका मुख्यालय चेन्नई में है।
तमिल वन
तमिल वन एक कनाडा में बना चैनल है। जो तमिल भाषा में कार्यक्रम प्रसारित करता है। यह मूल रूप से भारत में बनी तमिल धारावाहिक को जो कलाईगनर टीवी पर दिखाया जाता है, उसे ही दिखाता है।
इसे 1 फरवरी 2008 में मीडियानेट कनाडा ने तमिल वन इंक को इस चैनल को बेच दिया।
किल्लर कराओके
किल्लर कराओके एक अमेरिकी धारावाहिक है, जो एक गाने के खेल पर आधारित है। जिसमें कोई भी गाना गा सकता है, इसमें गाने के लिए कोई भी अभ्यास की आवश्यकता नहीं है, लेकिन इसमें गाना गाते समय रुकना नहीं है जब तक की गाना समाप्त न हो जाये। इसमें कुछ लोग गाना गाते हैं। इस कार्यक्रम में गाना गाते समय अनेक प्रकार के बाधाएँ बनाई जाती है जिससे गायक गाना छोड़ दे।
इस में कुल 6 लोग भाग लेते हैं और वे सभी गाना गाते हैं। जिसमें कुल तीन चरण होते है और सभी दो दो प्रतिभागी को एक एक चरण में गाना गाना होता है। जो भी सबसे अधिक में गाना गाने में सफल हो जाता है, वह जीत जाता है। यदि कोई भी प्रतिभागी 90 सेकंड से पहले अपना गाना रोक देता है तो वह प्रतियोगिता से हट जाता है। और यदि दोनों ही प्रतिभागी अपना गाना पूरा कर लेते हैं तो इसका फेसला जनता के मत के अनुसार होता है। जिसे अधिक मत मिलते हैं वह जीत जाता है। इसमें कुछ बदलाव किए गए हैं, जैसे बिजली का छटका देना या पानी डालना आदि। इसी के साथ इसमें यदि कोई गाने के बोल या ज़ोर से या धीरे भी बोलता है। उसे भी गिना जाता है। साथ ही इसमें मुख्य रूप से जनता के मत का ही उपयोग कर जीतने वाले प्रतिभागी को चुना जाता है। यदि कोई भी प्रतिभागी को कम मत मिलने से वह उसी समय बाहर हो जाता है।
कृष्णा अभिषेक
कृष्णा अभिषेक (जन्म: 30 मई 1983) एक भारतीय अभिनेता और हास्यकार हैं। यह मुख्यरूप से कॉमेडी सर्कस नामक हास्य धारावाहिक और बोल बच्चन फ़िल्म में कार्य के लिए जाने जाते हैं।
उन्होंने ये कैसी मोहब्बत है (2002) के साथ अपनी फिल्म की शुरुआत की, और 2005 में हम तुम और मां जैसी फिल्मों में अभिनय करने गए।जहां जाएगा हमन पायेगा (2007), और और पप्पू पास हो गया एक ही वर्ष में। बाद में वह भोजपुरी फिल्म में शिफ्ट हो गए। उन्होंने २००७ में टीवी श्रृंखला, सौतेला (दूरदर्शन) में मुख्य भूमिका निभाई।
उन्होंने स्टैंड-अप कॉमेडी शो, "कॉमेडी सर्कस" के विभिन्न सत्रों में भाग लिया, जिसमें "कॉमेडी सर्कस 2" (2008), "कॉमेडी सर्कस 3" (2009) शामिल हैं, जहां वे थे। सुदेश लहरी के साथ "कॉमेडी सर्कस 3" (2009) में वाइल्ड कार्ड एंट्री। उन्होंने "नच बलिए" (सीजन ३) (२००७) से शुरू होने वाले सेलिब्रिटी युगल नृत्य-रियलिटी शो में भाग लिया। और "कभी कभी प्यार कभी यार" (2008) गर्ल फ्रेंड कश्मीरा शाह के साथ और अंततः बाद में जीत हासिल की। वह इसी तरह के एक शो, "जलवा फोर 2 का 1" (2008) में भी दिखाई दिए। 2010 में, उन्होंने कोरियोग्राफर रॉबिन मर्चेंट के साथ डांस रियलिटी शो, "झलक दिखला जा" (सीजन 4) में भाग लिया। इससे पहले वह डीडी नेशनल, "क्रेजी किया रे" पर सुधा चंद्रन के साथ रियलिटी डांस शो में जज के रूप में भी दिखाई दिए थे।
एक सेलिब्रिटी जोड़े के रूप में उन्होंने और कश्मीरा शाह ने फरवरी २०११ में यूटीवी बिंदास पर रियलिटी शो "लव लॉक अप" में भाग लिया।जिसमें अभिनेत्री प्रियंका चोपड़ा ने शांति निर्माता की भूमिका निभाई। 2020 में, उन्होंने भारती सिंह और अन्य के साथ अपने नए शो "फनहिट में जारी" में अभिनय किया।
कॉमेडी सर्कस
कॉमेडी सर्कस सोनी पर प्रसारित होने वाला एक भारतीय हिन्दी हास्य धारावाहिक है। इसमें प्रतिभागी लोगों को हँसाते हैं। इसका प्रसारण 16 जून 2007 से शुरू हुआ।यह 26 अप्रैल 2008 से शुरू हुआ।
बोल बच्चन
बोल बच्चन एक भारतीय बॉलीवुड फ़िल्म है। जिसका निर्देशन रोहित शेट्टी ने किया है। इस फ़िल्म का निर्माण अजय देवगन और ढीलिन मेहता ने किया है। इस फ़िल्म में मुख्य किरदार में अजय देवगन, अभिषेक बच्चन, प्राची देसाई, असिन और कृष्णा अभिषेक हैं। इस फ़िल्म के गाने में शुरुआत में अमिताभ बच्चन की विशेष उपस्थिती हैं।
अब्बास अली (अभिषेक बच्चन) अपनी बहन सानिया (असिन) के साथ चाँदनी चोक में रहता था। लेकिन उसकी नौकरी चले जाने के कारण उसे उस जगह को छोड़ कर गाँव जाना पड़ा। जहाँ उसे पृध्वी राज रघुवंशी के यहाँ नौकरी मिल जाती है। लेकिन वह अपना नाम उसे अभिषेक बताता है। इसी के साथ वह अनेकों झूठ बोलता रहता है जिसमें (कृष्णा अभिषेक) उसकी सहायता करता है। पृथ्वी को सानिया से प्यार हो जाता है। साथ ही राधिका (प्राची देसाई) जो पृथ्वी की बहन है, उसे और अब्बास दोनों को प्यार हो जाता है। अंत में जब पृथ्वी को यह पता लगता है की उसे सभी झूठ बोल रहे हैं तो वह क्रोधित हो जाता है और बाकी सभी वहाँ से भाग जाते हैं। लेकिन अंत में सब ठीक हो जाता है और पृध्वी भी उन सभी की बात मान लेता है।
ज़ी गौरव पुरस्कार
ज़ी गौरव पुरस्कार भारतीय फ़िल्मों के लिए दिया जाने वाला पुरस्कार है, जो मुख्य रूप से मराठी भाषा में बने फ़िल्मों के लिए है। यह पुरस्कार नेहा राजपाल को 2008 में फ़िल्म फूलनरा मौसम के लिए मिला
मसाबा गुप्ता
मसाबा गुप्ता एक भारतीय फ़ैशन डिज़ाइनर हैं। उन्होंने कई भारतीय अभिनेत्रियों के लिये अपनी सेवाएं प्रदान की हैं।
मासाबा मशहूर क्रिकेट खिलाड़ी सर विवियन रिचर्ड्स और भारतीय फ़िल्म अभिनेत्री नीना गुप्ता की संतान है। उनका बचपन मुंबई और वेस्टइंडीज में गुजरा है और उन्होंने श्रीमती नाथीबाई ठाकरसे महिला विश्वविद्यालय से फ़ैशन डिजाइन की शिक्षा ग्रहन की है।
उन्होंने फ़िल्म प्रोड्यूसर मधु मन्टेना से सगाई की है।
योग ग्राम
योग ग्राम का उद्घाटन उत्तराखंड के मुख्यमंत्री श्री बी.सी.खंडूरी द्वारा 8 जून 2008 को किया गया था। योग ग्राम हरिद्वार में स्थित है और एक ऐसा गाँव है जहाँ शुद्ध प्राकृतिक माहौल है। यहाँ नशामुक्त समाज है और जैविक खेती होती है जो सौ प्रतिशत विष-मुक्त है।
योग ग्राम की संकल्पना योग गुरु बाबा रामदेव और उनके सहयोगी आचार्या बालकृष्ण की है।  योग ग्राम को आदर्श ग्राम की संज्ञा दी गयी है जहां निम्न सुविधाएं उपलब्ध हैं। हरिद्वार के बाद बाबा रामदेव ने योग ग्राम का विस्तार करने का काम शुरू कर दिया है। इस काम की शुरूआत सबस्र पहले तिरुपति से की जाएगी। जल्द ही तिरुपति में एक आयुर्वेदिक और योग ग्राम बनाने की योजना है। इस दिशा में आयुष मंत्रालय की मदद से तिरुपति मंदिर के नजदीक नैचुरोपैथी सेंटर और गोशाला का निर्माण करने की योजना है।
शुरआत में सिखने के कुछ योग आसन  पतंजलि योगपीठ ट्रस्ट
पतंजलि फूड एवं हर्बल पार्क
योग
रामदेव
बालकृष्ण
जय सोनी
जय सोनी एक भारतीय अभिनेता हैं। इन्होंने अपने अभिनय की शुरुआत दिल मांगे मोर नामक फ़िल्म के एक छोटे से किरदार से की थी।
गौतम शर्मा
गौतम शर्मा एक भारतीय अभिनेता हैं।
अवकाश
अवकाश या फुरसत (Leisure या free time) उस समयावधि को कहते हैं जो व्यवसाय, कार्य, शिक्षा आदि से हटकर व्यतीत की जाती है। खाना-पीना, सोना आदि आवश्यक कार्य भी अवकाश के अन्तर्गत नहीं आते। https://web.archive.org/web/20171102134205/http://dictionary.cambridge.org/dictionary/english/holiday
दादा लेखराज
दादा लेखराज (15 दिसम्बर 1876 – 18 जनवरी 1969)) प्रजापिता ब्रह्माकुमारी ईश्वरीय विश्वविद्यालय के संस्थापक थे।
रोशनी चोपड़ा
रोशनी चोपड़ा (जन्म: ०२ नवंबर, १९८०) हिन्दी फ़िल्मों की एक अभिनेत्री एवं मॉडल हैं।
रोशनी चोपड़ा का जन्म 2 नवंबर 1980 को हुआ था। वे एक भारतीय फिल्म अभिनेत्री, मॉडल हैं। वे एनडीटिवीद्वारा प्रशारित एक रियाल्टि कार्यक्रम "दिल जितेगी देशी गर्ल" की विजेता हैं।
दिवा
दिवा मुंबई का उपनगरीय क्षेत्र है जो मुंबई से छत्रपति शिवाजी टर्मिनल्स से मात्र चालीस किमी दूर है  यह ठाणे जिले में आता है और और ठाणे नगरपालिका का एक वार्ड भी है
यहाँ मुंबई क्षेत्र का एक बड़ा रेलवे जंक्शन भी है
"निर्देशांक" - 19 ° 18 '25 "N, 73 ° 04' 03" E
फलनिक समीकरण
गणित में, फलनिक समीकरण (functional equation) किसी भी निहित रूप में फलन को निर्दिष्ट करने वाली समीकरण है। अक्सर, समीकरण किसी फलन (फलनों) के किसी बिन्दु पर मान को अन्य बिन्दुओं पर मान से सम्बद्ध करती है। उदाहरण के लिए, फलन के गुणधर्म उनके द्वारा संतुष्ट होने वाली फलनिक समीकरणों से ज्ञात किये जा सकते हैं। शब्द "फलनिक समीकरण" सामान्यतः उन समीकरणों के लिए प्रयुक्त किया जाता है जो सामान्यतः बीजगणितीय समीकरणों द्वारा लघूकृत नहीं किये जा सकते।
डीरिख्ले ईटा फलन
गणित में, विश्लेषी संख्या सिद्धान्त के क्षेत्रफल में, 'डीरिख्ले ईटा फलन निम्नलिखित डीरिख्ले श्रेणी से परिभाषित किया जाता है जो किसी भी सम्मिश्र संख्या पर अभिसरित होती है जिसका वास्तविक भाग शून्य से अधिक है:
डीरिख्ले श्रेणी रीमान जीटा फलन ζ(s) के डीरिख्ले विस्तार के प्रत्यावर्ती योग के तुल्य है — इसी कारण से डीरिख्ले ईटा फलन को प्रत्यावर्ती जीटा फलन भी कहते हैं और इसे ζ*(s) से निरुपित करते हैं। इसका निम्नलिखित सरल सम्बंध होता है:
एस्कारियासिस
एस्कारियासिस गोल कृमि"एस्कारिस लम्ब्रीकॉइड्स" परजीवी के कारण होने वाली बीमारी है। 85% से अधिक मामलों में संक्रमण के कोई लक्षण नहीं होते हैं, विशेष रूप से यदि कृमि का आकार छोटा हो। कृमियों की संख्या के साथ ही लक्षण भी बढ़ जाते हैं और बीमारी की शुरुआत में सांस की तकलीफ तथा बुखार हो सकता है। इनके पश्चात पेट की सूजन, पेट दर्द तथा डायरिया के लक्षण प्रकट हो सकते हैं। बच्चे इनसे सर्वाधिक प्रभावित हो जाते हैं, तथा इस आयुवर्ग में संक्रमण के कारण उचित रूप से वज़न न बढ़ना, कुपोषण तथा सीखने की क्षमता में कमी आ जाती है।  संक्रमण ‘'एस्केरिस'’ के 'अंडे', जो मल द्वारा आते हैं, से दूषित भोजन या पेय खाने से होता है। अण्डों से कृमि आँतों में निकलते हैं, पेट की दीवार के माध्यम से छिद्र करके निकलते हैं, तथा रक्त के माध्यम से फेफड़ों की और बढ़ जाते हैं। वहाँ वे ऐल्वेली में प्रविष्ट हो कर ट्रेकीआ की और बढ़ जाते हैं, जहाँ से खांसने के कारण वे मुंह में आकर पुनः निगल लिए जाते हैं। इसके पश्चात लार्वा पेट से होते हुए पुनः आँतों में पहुँच जाते हैं, जहाँ वे वयस्क कृमि बन जाते हैं।  रोकथाम के लिए स्वच्छता के स्तर को बढ़ाना आवश्यक है, जिसमें शौचालयों की संख्या तथा उन तक पहुँच को बढ़ाना तथा मल का उचित निस्तारण शामिल है। साबुन से हाथ धोना भी सुरक्षा प्रदान करता है। ऐसे क्षेत्रों में जहाँ 20% से अधिक जनसँख्या प्रभावित है, प्रत्येक व्यक्ति को निश्चित अवधि पर उपचारित करने की संस्तुति की जाती है। संक्रमण की पुनरावृत्ति सामान्य है। इसके लिए कोई टीका उपलब्ध नहीं है। विश्व स्वास्थ्य संगठन द्वारा सुझाई गयी दवाएं हैं एल्बेन्डोज़ोल, मीबेंडाज़ोल, लेवामीसोल अथवा पाईरैन्टेल पैमोट. अन्य प्रभावी एजेंटों में शामिल हैं ट्राईबेंडीमाईडाईन और नाईटाज़ोक्सैनाइड. वैश्विक रूप से लगभग 0.8 से 1.2 बिलियन लोग एस्कारियासिस के ग्रस्त हैं जिसमें से सर्वाधिक प्रभावित जनसँख्या उप-सहारन अफ्रीका, लैटिन अमेरिका, और एशिया में है। इसके कारण एस्कारियासिस सबसे आम मिट्टी द्वारा स्थानांतरित होने वाली हेल्मिनथाईसिस हो गयी है। 2010 तक इसके कारण होने वाली मौतों की संख्या घट कर लगभग 2,700 हो गयी थी जो कि 1990 में 3,400 थी। एक अन्य प्रकार का "एस्कारिस" सुअरों को प्रभावित करता है।
अंतर्राष्ट्रीय संख्या पद्धति
अन्तरराष्ट्रीय संख्या पद्धति (International System of Numeration) संख्यांकन की दशमलव पद्धति पर आधारित प्रणाली है जिसमें संख्याओं को तीन-तीन अंकों के समूह में लिखा और व्यक्त किया जाता है। यह भारतीय संख्या पद्धति से भिन्न है जिसमें 9,999 से अधिक बड़ी संख्याओं में बायें के अंको को दो के समूह में (अल्पविराम द्वारा) अलग करके लिखा जाता है। अन्तर्राष्ट्रीय पद्धति में इसी तीन अंकों के समूह में समूहन के कारण इन संख्याओं का परिमाण (magnitude) भाषा में व्यक्त करने के लिये दिए गये नाम मिलियन, ट्रिलियन, डेसिलियन इत्यादि का प्रयोग होता है जबकि भारतीय पद्धति में लाख, करोड़, अरब, खरब इत्यादि नाम प्रचलित हैं जो दो-दो अंकों में समूहन का परिणाम हैं।
अन्तरराष्ट्रीय मापन पद्धति भी इसी अंतरराष्ट्रीय संख्या पद्धति का अनुसरण करती है और बड़ी संख्याओं वाले मानों को व्यक्त करने के लिये किलो, मेगा, गीगा, टेरा, पेटा इत्यादि का उपसर्ग की तरह जोड़ा जाना इसी संख्या पद्धति के अनुसार है। यह प्रणालियाँ संख्याओं के लिखने और उनके भाषाई नामों के साथ बेहतर तालमेल वाली हैं। माना जाता है कि जिन पद्धतियों में यह तालमेल बहुत स्पष्ट नहीं होता, संख्याओं को सीखने में अधिक कठिनाई आती है। उदाहरण के लिये फ्रेंच और जर्मन संख्या पद्धतियों में संख्याओं के दस के गुणकों में व्यवहार में आने वाले नाम इकाई संख्याओं के नामों से थोड़े भिन्न होते हैं
अंतर्राष्ट्रीय संख्या पद्धति में संख्याओं के मौखिक नाम और उनके संगत परिमाण निम्नलिखित हैं। साथ ही इनके संगत भारतीय पद्धति के नाम भी दिए गये हैं:
भारतीय संख्या पद्धति में संख्याओं के मौखिक नाम और उनके संगत परिमाण क्रमिक रूप से निम्नलिखित हैं। साथ ही इनके संगत अन्तरराष्ट्रीय पद्धति के नाम भी दिए गये हैं:
रीमान जीटा फलन
रीमान जीटा फलन अथवा आयलर–रीमान जीटा फलन, "ζ"("s"), उन सम्मिश्र चर "s" का फलन है जो अनन्त श्रेणी के संकलन में वैश्लेषिक हैं
जो "s" के वास्तविक मान के 1 से अधिक होने पर अभिसारी होती है। सभी "s" के लिए "ζ"("s") व्यापक निरूपण नीचे दिया गया है। रीमान जीटा फलन विश्लेषी संख्या सिद्धान्त में मुख्य फलन के रूप में प्रयुक्त होता है और इसके अनुप्रयोग भौतिकी, प्रायिकता सिद्धांत और अनुप्रयुक्त सांख्यिकी में मिलते हैं।
वास्तविक तर्क के फलन के रूप में, यह फलन १८वीं सदी के पूर्वार्द्ध में सम्मिश्र विश्लेषण का उपयोग किये बिना (क्योंकि उस समय यह उपलब्ध नहीं थी) पहली बार लियोनार्ड आयलर ने किया था। बर्नहार्ड रीमान ने 1859 में प्रकाशित अपने लेख "दिये गये परिमाण से छोटी अभाज्य संख्याओं पर" (मूल जर्मन: Ueber die Anzahl der Primzahlen unter einer gegebenen Grösse) आयलर की परिभाषा सम्मिश्र चरों के लिए विस्तारित किया तथा फलनिक समीकरण और अनंतकी अनुवर्ती सिद्ध किया एवं शून्य व अभाज्य संख्याओं के बंटन में सम्बन्ध स्थापित किया।
धनात्मक सम संख्याओं पर रीमान जीटा फलन के मान आयलर द्वारा अभिकलित किये गये। इनमें प्रथम "ζ"(2) बेसल समस्या का हल प्रदान करता है। सन् १९७९ में एपेरी ने "ζ"(3) की अपरिमेयता सिद्ध की। नकारात्मक पूर्णांक बिन्दुओं के लिए भी आयलर के अनुसार परिमेय संख्यायें प्रतिरूपक के रूप में महत्त्वपूर्ण स्थान रखती हैं। डीरिख्ले श्रेणी, डीरिख्ले एल-फलन और एल-फलन के रूप में रीमान जीटा फलन के विभिन्न व्यापकीकरण ज्ञात हैं।
अभिसरण के क्षेत्र के विस्तार के लिए मूल श्रेणी को पुनः विन्यसित किया जा सकता है। श्रेणी formula_3 के लिए अभिसारी होगी, जहाँ कि  formula_5 के लिए भी अभिसारी है। इस तरह से, अभिसरण क्षेत्र को formula_6 किसी भी formula_7 के लिए विस्तारित किया जा सकता है।
पद परीक्षण
गणित में, अभिसरण के लिए "n"वें-पद का परीक्षण अनन्त श्रेणी के अभिसरण के लिए सरलतम परीक्षण है।:अधिकतर लेखक इसे परीक्षण का नाम नहीं देते और केवल लघु नाम देते हैं।
कठीन अभिसरण परीक्षण से भिन्न, पद परीक्षण यह सिद्ध नहीं कर सकता कि श्रेणी अभिसारी है। विशेष रूप से, परीक्षण से अभिसारी कहना असत्य है और इसके स्थान पर निम्नलिखित रूप को काम में लिया जा सकता है:
हरात्मक श्रेणी अपसारी श्रेणी का एक चिरसम्मत उदाहरण है जिसके पद परीक्षण शून्य की ओर अग्रसर है। "p"-श्रेणी का अधिक व्यापक रूप,
परीक्षण के सम्भावित परिणामों का उदाहरण है:
परीक्षण को आम तौर पर प्रतिपरिवर्तित रूप में सिद्ध किया जाता है:
यदि "s" श्रेणी के आंशिक संकलन हैं तो श्रेणी किसी संख्या "s" पर अभिसारी होगी यदि
तब
अभिगृहीत के अनुसार श्रेणी अभिसारी होगी यदि यह कौशी अभिसरण परीक्षण में सफल हो: प्रत्येक formula_11 के लिए एक संख्या "N" इस प्रकार होगी कि
जो सभी "n" > "N" और "p" ≥ 1 के लिए सही है। "p" = 1 रखने पर कथन की पुष्टि होती है।
पद परीक्षण का सरलतम संस्करण वास्तविक संख्याओं की अनन्त श्रेणियों पर लागू होता है। उपरोक्त दो उपपत्तियाँ अन्य मानकित सदिश समष्टि में भी कार्य करता है।
क्रेदू मीन, सिन्योरीनो!
क्रेदू मीन, सिन्योरीनो! ‍(एस्पेरांतो: Kredu min, sinjorino!, हिन्दी: मेरा यक़ीन कीजीये, मोहतरमा!) स्काटलैंड के चेत्सारो रोसेत्ती (Cezaro Rossetti) का एस्पेरांतो में लिखा एक नावल है, जिसे 1950 में पबलिश किया गया था। नावल रोसेत्ती की आत्मकथा पर आधारित है। इस किताब में लेखक अपने सेलसमैन की तरह गुज़ारे दिनों के बारे में लिखता है। यह पुस्तक विलियम आॅलड ‍(William Auld) की एस्पेरांतो की 50 बुनियादी किताबों में शुमार है। हंगरी के शानदोर सातमारी (Sándor Szathmári) ने इस किताब का हंगेरियन में तरजुमा किया है, जब कि मिलान के एस्पेरांतो कल्ब ने इस का अनुवाद इतालवी में कर के 2013 मैं शाया किया है।
गणनीय समुच्चय
गणित में, गणनीय समुच्चय (countable set) वह समुच्चय है जिसमें प्राकृत संख्याओं के समुच्चय के किसी उपसमुच्चय के समान गणनांक (अवयवों की संख्या) है। गणनीय समुच्चय या तो परिमित समुच्चय होता है अथवा "गणनीय अनन्त" समुच्चय होता है। या तो अपरिमित या फिर अनन्त, अर्थात किसी गणनीय समुच्चय के अवयव या तो एक बार में गिने जा सकते हैं अथवा गणना कभी भी समाप्त न हो जिसमें समुच्चय का प्रत्येक अवयव किसी एक प्राकृत संख्या से सम्बद्ध हो।
कुछ लेखकों के अनुसार "गणनीय समुच्चय" का अर्थ केवल अनन्त गणनीय होता है। इस अस्पष्टता से बचने के लिए, परिमित समुच्चयों के लिए अधिक से अधिक गणनीय शब्द का प्रयोग किया जा सकता है और अन्य स्थितियों में अनन्त गणनीय, संख्येय अथवा प्रगणनीय शब्द प्रयुक्त किये जाते हैं।
एक समुच्चय "S" गणनीय कहलाता है यदि "S" से प्राकृत संख्याओं N = {0, 1, 2, 3, 4, 5, 6, 7, 8, 9, 10...} में एकैकी फलन "f" उपलब्ध हो।
कौशी गुणनफल
गणित में दो अनुक्रमों formula_1, formula_2 का कौशी गुणनफल दो अनुक्रमों का विविक्त संवलन अनुक्रम formula_3 है जिसका व्यापक पद निम्नलिखित है
अन्य शब्दों में यह एक अनुक्रम है जिससे सम्बद्ध सामान्य घात श्रेणी formula_5 समान रूप से सम्बद्ध formula_6 और formula_7 की श्रेणियों का गुणनफल है।
ऑटो होल्डर
ऑटो लुडविग होल्डर (२२ दिसम्बर १८५९ – २९ अगस्त १९३७) श्टुटगार्ट में जन्मे जर्मन गणितज्ञ थे। होल्डर ने पहले "पॉलीटेक्नीकुम" (वर्तमान श्टुटगार्ट विश्वविद्यालय) में और बाद में १८७७ में बर्लिन में पढ़ने चले गये।
वो होल्डर असमानता, जोर्डन-होल्डर प्रमेय जैसी असमिकाओं के लिए जाने जाते हैं।
द्विपद रचनांतर
क्रमचय-संचय में, द्विपद रचनांतर (अथवा द्विपद रुपांतरण) अनुक्रम रुपांतरण (अनुक्रम का रचनांतर) है जो अग्र अन्तर की गणना करता है। यह आयलर रुपांतरण से काफी समानता रखता है, जो साधारण जनक फलन से सम्बंधित अनुक्रम का द्विपद रुपांतरण हैं।
किसी अनुक्रम {"a"} का द्विपद रुपांतरण, "T", निम्नलिखित समीकरण द्वारा परिभाषित अनुक्रम {"s"} है
औपचारिक रूप से, रुपांतरण के लिए ("Ta") = "s" लिखा जा सकता है जहाँ "T" आव्युह अवयव "T" के साथ अनन्त-विमीय संकारक है:
रुपांतरण एक अंतर्वलन है, जहाँ,
तथा सूचकांक निरूपण में,
है, जहाँ δ क्रोनेकर डेल्टा फलन है। मूल श्रेणी को निम्न प्रकार भी लिखा जा सकता है
किसी अनुक्रम का द्विपद रचनांतर अनुक्रम का "n"वाँ अग्र अन्तर है जिसमें विषम अन्तर ऋणात्मक चिह्न रखते हैं, नामतः:
जहाँ Δ अग्र अन्तर संकारक है।
कुछ लेखक द्विपद रुपान्तरण को अतिरिक्त चिह्न के साथ परिभाषित करते हैं, अतः वह अपना-व्युत्क्रम नहीं होता:
जिसका व्युत्क्रम निम्नलिखित है
द्विपद रुपांतरण निम्न सारणी में देखा जा सकता है। निम्न सारणी को देखें:
शीर्ष पंक्ति 0, 1, 10, 63, 324, 1485... ((2"n" + "n")3 द्वारा परिभाषित अनुक्रम) का द्विपद रुपांतरण विकर्ण 0, 1, 8, 36, 128, 400... ("n"2 द्वारा परिभाषित अनुक्रम) द्वारा दिया जाता है।
माधवप्रसाद घिमिरे
माधवप्रसाद घिमिरे (जन्म २३ सितम्बर, १९१९ - १८ अगस्त २०२०) नेपाली भाषा के कवि, साहित्यकार एवं गीतकार थे। वे नेपाल के राष्ट्रकवि थे। नवमंजरी (संवत १९९४), घामपानी (संवत २०१०), नयाँ नेपाल (संवत २०१३), किन्नर-किन्नरी (संवत २०३३) आदि उनके प्रमुख कवितासंग्रह हैं।
माधवप्रसाद घिमिरे का जन्म २३ सितम्बर, १९१९ को नेपाल के लमजुङ जिले के को पुस्तुन गाँव में हुआ था। जन्म के ३ वर्ष बाद ही उनकी माता जी का देहान्त हो गया। उनका पालन उनके पिता गौरीशंकर घिमिरे और उनकी दादी ने किया। ६ वर्ष की आयु में उन्हें अक्षरज्ञान हो गया और उन्होंने ८–९ वर्ष की आयु में गाँव के फुलेबाबा से पञ्चाङ्ग सीख लिया। ११ वर्ष की आयु में गाँव छोड़कर दुराडाँडा (लमजुङ) गाँव की संस्कृत पाठशाला में प्रवेश लिया। इसके बाद वे काठमाण्डू आ गए जहाँ रानीपोखरी में रहकर उन्होने संस्कृत प्रधान पाठशाला और तीनधारा संस्कृत पाठशाला में अध्ययन किया। इसके बाद वे आगे के अध्ययन के लिए बनारस आ गए। बनारस के क्वीन्स कॉलेज से सर्वदर्शन में शास्त्री की उपाधि प्राप्त की।
१४ वर्ष की आयु में 'ज्ञानपुष्प' शीर्षक से गोरखापत्र उनकी पहली रचना प्रकाशित हुई थी। बनारस से शास्त्री प्रथम खण्ड की परीक्षा उत्तीर्ण कर लौटने के बाद भाषानुवाद परिषद में २५ रुपए प्रति मास के वेतन पर लेखक के रूप में कार्य किया। सन १९४४ में गोरखापत्र दैनिक में वे ४० रुपए मासिक वेतन पर सह-सम्पादक रहे और १९४६ में उसी के सम्पादक बने।
१९५१ में वे अपने गाँव लौट आये और एक छोटे से अन्तराल के लिए अध्यापक के रूप में कार्य किया। १९५३ में लक्ष्मीप्रसाद देवकोटा की अध्यक्षता में गठित काव्य प्रतिष्ठान के सदस्य बने और चार वर्ष तक उसके सदस्य रहे। १९७९ से १९८८ तक वे रॉयल नेपाल अकादमी के उपकुलपति रहे। इसके पश्चात १९८८ से १९९० तक वे उसी संस्थान के कुलपति रहे।
माधवप्रसाद घिमिरे की काव्ययात्रा की प्रथम कृति "नव मञ्जरी" वि.सं. १९९४ में प्रकाशित हुई थी जिसके बाद यह यात्रा निरन्तर जारी रही। 'गौरी' उनके द्वारा रचित शोककाव्य है। साझा प्रकाशन द्वारा वि.सं. २०१५ में प्रकाशित इस काव्य में १२ उपशीर्षकों में कवि की कविता संग्रहित है।
माधव घिमिरे की कृतियाँ
टी॰ एस॰ ठाकुर
तीरथ सिंह ठाकुर (जन्म: 4 जनवरी 1952) पूर्व भारत के मुख्य न्यायाधीश हैं। वे पूर्व में भारत के सर्वोच्च न्यायालय के न्यायाधीश तथा पंजाब और हरियाणा उच्च न्यायालय और दिल्ली उच्च न्यायालय के मुख्य न्यायाधीश रह चुके हैं।
वे जम्मू और कश्मीर उच्च न्यायालय तथा कर्नाटक उच्च न्यायालय के न्यायाधीश रह चुके हैं।
योग संदेश
योग संदेश एक मासिक पत्रिका है। योग संदेश नामक यह पत्रिका दिव्य योग मंदिर (ट्रस्ट) द्वारा प्रकाशित होती है। यह योग, प्राणायाम, आयुर्वेद, संस्कृति, संस्कार व अध्यात्म से संबन्धित पत्रिका है। इसका प्रकाशन अंग्रेजी, गुजराती, मराठी, पंजाबी, बंगाली, ओड़िया, असमी, नेपाली, कन्नड़ और तेलगु भाषाओं में किया जाता है। यह पत्रिका देश-विदेश में दस लाख से भी ज्यादा पाठकों द्वारा पढ़ी जाती है। योग गुरु बाबा रामदेव की प्रेरणा से प्रकाशित होने वाली इस पत्रिका का संपादन आचार्य बालकृष्ण करते हैं। पत्रिका के सह-संपादक डॉ विजय कुमार  मिश्र हैं।
मांसपेशीय स्मृति
मांसपेशीय स्मृति किसी कार्य को मांसपेशी की सहायता से कई बार लगातार करने पर उस मांसपेशी को वह कार्य याद रहता है और हम उस कार्य को जल्दी कर पाते हैं। यदि कोई भी कार्य हम लंबे समय तक करते हैं, तो उस कार्य को करने के लिए हमें अधिक सोचने की आवश्यकता नहीं पड़ती क्योंकि यह कार्य हमारी मांसपेशी कर लेती है। यह क्रिया दिमाग को अधिक सोचने और अधिक कार्य करने से बचाती है। इसका मुख्य रूप से उदाहरण साइकल चलाना, कुंजी पटल का उपयोग करना आदि हैं। यदि कोई दिमाग में चोट आदि के कारण अपनी स्मृति खो भी दे तो वह इस प्रकार के कार्यों को करना नहीं भूल सकता। परंतु इसके लिए कोई भी कार्य को लम्बे समय तक करना होता है, जब तक की आपका शरीर उस कार्य को करने हेतु अपनी आदत में शामिल न कर ले।
किसी भी प्रकार के वाहन को चलाना सीखते समय दिमाग को कभी कभी याद नहीं रहता की कैसे गाड़ी रोकना है और कैसे दिशा बदलना है। परंतु धीरे धीरे जब उस पर अधिक अभ्यास करते हैं तो वह स्मृति के जैसे ही हमारे मांसपेशी द्वारा नियंत्रित होने लगता है। लगभग 1900 सदी में एक अनुसंधान के पश्चात इस बात का पता चला था। इसके पश्चात वर्ष 1987 में भी एक अनुसंधान किया गया जिससे इसकी पुष्टि हुई। इसके अलावा कुछ अनुसंधानो में यह भी पाया गया की लिखते समय भी मांसपेशीय स्मृति का ही उपयोग किया जाता है।
पहले इसे वाहन स्मृति कहते थे परंतु अब इसे मांसपेशीय स्मृति कहते हैं। 1900 सदी में इसके प्रति लोगों का आकर्षण बहुत था। जिसके कारण कई अनुसंधान किए गए, जिनसे यह पता लगा की यह स्मृति केवल कुछ समय के अभ्यास से याद नहीं होती बल्कि यह वर्षों के अभ्यास से ही स्वतः याद हो जाती है। इसके साथ ही यह भी पता चला की यह कोई विशेष कार्य जैसे गाड़ी चलाना आदि में ही नहीं होता बल्कि पूरे जीवन में हम जो भी कार्य करते रहते हैं वह सभी कार्य हमारे मांसपेशी में स्मृति के रूप में याद होते रहते हैं। जिससे हम अधिक गति से उस कार्य को कर सकें।
किसी भी वाहन को चलाना सीखते समय हम धीमी गति के साथ और कई बाधाओं के साथ ही सीखते हैं। यह कार्य सीखते समय कठिन होता है और जब हम अभ्यास कर लेते हैं तो यह कार्य सरल हो जाता है। यह मुख्य रूप से दो प्रकार की होती है। पहली जो कुछ समय के लिए होती है और दूसरी जो अधिक समय तक होती है। मांसपेशी स्मृति कूटबन्धन को भी मांसपेशीय स्मृति कहते हैं।
शक्ति को किस प्रकार से उपयोग करना है इसका प्रशिक्षण लेना अर्थात उसे सही ढंग से उपयोग करना है। यदि हमें किसी भी कार्य को करने में असहजता होती है तो हम फिर भी उस कार्य को करते हैं तो हमें उस पर किस प्रकार से शक्ति का उपयोग करना है यह समझ में आ जाता है। इसके अलावा हमारा शरीर भी उस कार्य को करने के अनुकूल बनता जाता हैं।
हमारा शरीर हर कार्य को करने के लिए सक्षम नहीं है और न ही हम अन्य लोगों के जैसे कार्य को कर सकते हैं। क्योंकि कोई भी कार्य जो कोई दूसरा व्यक्ति कर रहा है, वह उसके कई वर्षों के प्रयास के पश्चात हुआ है। उदाहरण के लिए जब हम कोई भी वजन का सामान उठाते हैं तो वह यदि अधिक भारी होता है तो हम उसे नहीं उठा सकते परंतु कोई और उसे सहजता से उठा सकता है क्योंकि उसके मांसपेशी में अधिक वजन के सामान को उठाने हेतु अनुकूल बन चुका है। वहीं यदि आप कोई ऐसा कार्य करते हैं जो अन्य कोई व्यक्ति नहीं कर पा रहा है तो उसका अर्थ है कि आपके मांसपेशी में उस कार्य को करने के लिए अनुकूल बन चुका है।
सक्रिय स्मृति
सक्रिय स्मृति किसी भी कार्य को सीखते समय सक्रिय रहती है। यदि हम कोई भी लेख पढ़ते हैं या कुछ भी देखते हैं तो यह स्मृति ही सक्रिय रहती है। उदाहरण के लिए यदि हम किसी वस्तु के बारे में पढ़ रहे हैं और हमे उससे ही जुड़ा कोई सवाल पूछा जाता है तो इस सवाल का जवाब सभी लोग बाकी समय की अपेक्षा जल्दी देंगे। इसे ही सक्रिय स्मृति कहते हैं।
एक अनुसंधान में जे डी कार्पिक्के और एच एल रोएडीगर द्वारा वर्ष 2008 में 40 विदेशी भाषाओं के शब्दों को पन्नो में लिखकर कुछ लोगों को दिखाया गया। उन सभी में से लगबाग आधों ने ही इसका सही जोड़ी पहचान पाये और इसके एक सप्ताह पश्चात पुनः किया गया जिसमें लगभग 80 से अधिक प्रतिशत लोगों ने जोड़ी पहचान ली।
संवेदी स्मृति
संवेदी स्मृति एक प्रकार की अवास्तविक स्मृति होती है, यह भ्रम कई बार आंखों के द्वारा दिये गए संकेत का दिमाग में बनने वाली छवि के कारण होता है। जब भी हम कोई गतिशील वस्तु को देखते हैं तो आँख दिमाग को उस छवि का संकेतों के रूप में भेजता है, परन्तु वस्तु के गति में होने के कारण बहुत अधिक संकेत दिमाग को मिलता है और दिमाग समझने के लिए उन संकेतों को सरल कर देता है। जिससे कोई भी वस्तु हमें अधिक गति के समय लंबी और रेखा के रूप में दिखाई देती है। इसे लघु अवधि स्मृति भी कहा जा सकता है।
यह हमारे नियंत्रण में न होकर स्वतः प्रतिक्रिया करता है। उदाहरण के लिए यदि हम कोई वीडियो या फ़िल्म देखते हैं तो सामान्य: कोई भी वीडियो 25 छवि प्रति सेकंड होता है, अर्थात आप हर सेकंड लगभग 25 छवि को देखते रहते हैं वीडियो में। यदि इस प्रकार की विशेषता हमारे दिमाग में नहीं होती तो हमें यह केवल छवि के रूप में ही दिखाई देता या हमें अधिक छवियों का उपयोग करना पड़ता।
लघु अवधि स्मृति
लघु अवधि स्मृति जिसे मुख्य या सक्रिय स्मृति भी कहा जाता है। यह कुछ समाय के लिए जानकारी को याद रखता है। उसके कुछ समय के पश्चात यह स्मृति में नहीं रहता है। उदाहरण के लिए यदि 4 + 5 या 6 - 3 आदि संख्या को जोड़ना या घटाना करते समय हम मन में ही इन संख्या को याद रखते हैं और उत्तर मिलने के पर कुछ ही समय में भूल जाते हैं। इनमें बड़ी संख्या को दीर्घकालिक स्मृति में याद रखा जा सकता है।
दीर्घकालिक स्मृति
दीर्घकालिक स्मृति एक प्रकार की स्मृति है जो लम्बे समय तक स्मृति को सहेजे रखती है। यदि आप कुछ वर्षो या महीनों की कोई भी स्मृति याद रखते हैं या कोई बड़ी जानकारी तो वह सभी दीर्घकालिक स्मृति में आती है। यह लम्बे समय तक अनगिनत जानकारी याद रख सकती है।
एक अनुसंधान में पाया गया कि दीर्घकालिक स्मृति को याद रखने के लिए दिमाग उस जानकारी को कूटबन्धन कर याद रखता है। यह दीर्घकालिक स्मृति में जाने से पूर्व सक्रिय स्मृति में जाता है। एक अनुसंधान में यह पता चला कि कोई भी वस्तु या जानकारी जो हम देखते हैं, वह हमारे दिमाग में जल्दी से याद हो जाता है। इसका अर्थ यह है कि यदि हमारा सक्रिय स्मृति जितना अधिक जानकारी ग्रहण करेगा उतना हम अधिक गति से कुछ भी सीख सकेंगे।.
निद्रा का कार्य दीर्घकालिक स्मृति में बहुत बड़ा होता है। इसके द्वारा ही नए स्मृति के लिए स्थान बनता है।
नारायण देसाई
नारायण देसाई (24 दिसम्बर 1924 - 15 मार्च 2015) एक प्रख्यात गाँधीवादी थे। वे गाँधीजी के निजी सचिव और उनके जीवनीकार महादेव देसाई के पुत्र थे। नारायण देसाई भूदान आंदोलन और सम्पूर्ण क्रांति आंदोलन से जुड़े रहे थे और उन्हें "गाँधी कथा" के लिये जाना जाता है जो उन्होंने 2004 में शुरू की थी।
महात्मा गाँधी के निजी सचिव और जीवनीकार महादेव देसाई के पुत्र के रूप में इनका जन्म 24 दिसम्बर 1924 को गुजरात के वलसाड में हुआ था।
नारायण देसाई का विवाह प्रसिद्द स्वतंत्रता सेनानी नबकृष्ण चौधुरी और मालतीदेवी चौधरी की पुत्री उत्तरा चौधरी से हुआ। इसके बाद दोनों सूरत के पास वेड़छी नामक छोटे से गाँव में चले गये जहाँ उन्होंने शिक्षा का प्रसार करना आरम्भ किया। आचार्य विनोबा भावे के भूदान आंदोलन से जुड़कर इन्होंने गुजरात में काफ़ी भूदान यात्राएं कीं। नारायण ने भूदान आंदोलन के मुखपत्र "भूमिपुत्र" की शुरूआत की और वे 1959 तक इसके संपादक रहे।
नारायण देसाई गाँधी के आदर्शों पर अटूट श्रद्धा और विश्वास रखते थे। उन्होंने आपना जीवन महात्मा के बताये मार्ग पर व्यतीत किया और इन्ही आदर्शों का प्रसार करने में लगे रहे।
उन्होंने 'तरुण शांति सेना' का नेतृत्व किया, वेडची में अणु शक्ति रहित विश्व के लिये एक विद्यालय की स्थापना की तथा गांधी शान्ति प्रतिष्ठान, गांधी विचार परिषद और गांधी स्मृति संस्थान से जुड़े रहे थे।
देसाई गुजरात विद्यापीठ के 23 जुलाई 2007 से पिछले साल नवंबर तक कुलाधिपति रहे।
नारायण देसाई ने 2004 में एक नई पहल की जिसमें वे गाँधी जी के जीवन की कहानी सुनाते थे। इसे गाँधी कथा का नाम दिया गया।
15 मार्च 2015 को नारायण देसाई का निधन हो गया। इससे पहले वे 10 दिसम्बर से कोमा में थे किन्तु पुनः चैतन्य होकर स्वास्थ्यलाभ कर रहे थे।
अंतरित कोण
ज्यामिति में किसी चाप, रेखाखण्ड या वक्र द्वारा बनाया गया वह कोण जिसकी दोनों रेखाएं चाप की दोनों बिन्दुओं से होकर गुजरती हो, अन्तरित कोण (subtended angle) कहलाता है। प्रसंग के साथ साथ अर्थ बदलता रहता है। जैसे किसी वृत्त के चाप द्वारा बनाये गये कोण जिसका शिखर वृत के केंद्र पर हो, उसे 'चाप कोण' कहते हैं। ज्यामिति के नियम के अनुसार समान लम्बाई के चाप, केन्द्र पर समान कोण अंतरित करते हैं (बनाते हैं)।
राष्ट्रीय विषाणु विज्ञान संस्थान
राष्‍ट्रीय विषाणु विज्ञान संस्थान भारत का एक अग्रणी अनुसंधान संस्थान है जोमहाराष्ट्र के पुणे में स्थित है।
भारतीय पाकशास्त्र संस्थान
भारतीय पाकशास्‍त्र संस्‍थान (अथवा-भारतीय पाककला संस्‍थान) तिरुपति और नोएडा में प्रस्‍तावित हैं। पर्यटन मंत्रालय के अधीन इन संस्‍थानों की 2017-18 तक स्‍थापना होने की संभावना है।
यह संस्‍थान विद्यमान होटल प्रबंध संस्‍थानों और होटल उद्योग को प्रशिक्षित जनशक्‍ति सहायता (विशेषज्ञता प्राप्‍त संकाय) प्रदान करेगा।
आई सी आई निम्‍नलिखित कार्य करेगा:-
परिमित अंतर
परिमित अंतर formula_1 रूप का गणितीय व्यंजक है। यदि किसी परिमित अंतर को "b" − "a" से भाग दिया जाता है तो अंतर भागफल प्राप्त होता है। अवकल समीकरणों, मुख्यतः परिसीमा मान समस्याओं के संख्यात्मक हल में परिमित अन्तर विधि से अवकलज का सन्निकटन महत्त्वपूर्ण भूमिका निभाता है।
पुनरावृत्ति सम्बंधों को परिमित अन्तर के साथ पुनरावृत्ति निरूपण के स्थानान्तरण द्वारा अन्तर समीकरणों के रूप में लिखा जा सकता है।
इसकी तीन अवस्थायें सामान्यतः काम में ली जाती हैं: अग्र, पश्च और मध्य अन्तर।
अग्र अन्तर का व्यंजक निम्न प्रकार लिखा जाता है
अंतराल "h", अनुप्रयोग के अनुसार चर अथवा अचर हो सकता है।
पश्च अन्तर में "x" और "x" +; "h" के स्थान पर "x" − "h" और  "x" के मान लिये जाते हैं:
अंततः मध्य अन्तर निम्न प्रकार दिया जाता है
चूड़ी अजीतगढ़
चूड़ी अजीतगढ़ (मूल नाम: चूड़ी जोधान) भारतीय राज्य राजस्थान के झुंझुनू जिले के एक गाँव है। यह झुंझुनू जिले के मुकुंदगढ़-मंडावा मार्ग पर स्थित है और इसके भौगोलिक निर्देशांक 27° 58'37.23 उत्तरी अंक्षाश , 75° 11'11.71" पूर्व देशान्तर हैं।
कलंक (उपन्यास)
कलंक विश्वविख्यात अमरीकी उपन्यासकार नैथेनियल हाथार्न के प्रसिद्ध उपन्यास 'दि स्कार्लेट लेटर' का हिंदी अनुवाद है।
पुनरावृत्त फलन
गणित में, पुनरावृत्त फलन "X → X" में परिभाषित (एक ऐसा फलन जो समुच्चय "X" से इसमें ही परिभाषित हो) फलन है जो इसी समुच्चय में अन्य फलन "f" : "X → X" को निश्चित संख्या में पुनरावृत्तियों से प्राप्त किया जाता है। प्रक्रिया के समान फलन के बार बार पुनरावृत्ति होने के कारण इसे पुनरावृत्ति फलन कहते हैं। इस प्रक्रिया को किसी निश्चित संख्या से आरम्भ किया जाता है और बाद में प्राप्त मान को फलन में निविष्ट करके तथा इस प्रक्रिया की पुनरावृत्ति करके परिणाम प्राप्त किया जाता है।
पुनरावृत्त फलनों का अध्ययन कम्प्यूटर विज्ञान, भग्न, गतिकीय तन्त्र, गणित और पुनः प्रसामान्यीकरण समूह भौतिकी में किया जाता है।
किसी समुच्चय "X" पर पुनरावृत्त फलन की परिभाषा निम्न प्रकार दी जाती है।
माना "X" एक समुच्चय है और formula_1 एक फलन है।
तब धनात्मक पूर्णांक "n" के लिए formula_2 पर पुनरावृत्ति फलन formula_3 निम्न प्रकार परिभाषित किया जाता है:
और
जहाँ formula_6, "X" पर तत्समक फलन है और "f"○"g" फलन निर्माण को निरुपित करता है। अर्थात हमेशा साहचर्य होगा।
सामान्य रूप में, निम्नलिखित तत्समकता सभी धनात्मक पूर्णांकों "m" और "n" के लिए संतुष्ट होती है,
यह सरंचनात्मक रूप से चरघातांकी रूप "a""a" "a" के समरूप है और विशिष्ट अवस्था "f"("x")"ax" है।
व्यापक रूप में स्वैच्छिक सामान्य (ऋणात्मक और अपूर्णांक, आदि) सूचकांक "m" और "n" के लिए इस फलन को "स्थानान्तरण फलनीय समीकरण" कहते हैं।
सम्बन्ध ("f" )("x") ("f" )("x") "f"("x") भी चरघातांकी रूप ("a" ) ("a" ) "a" के समान लागू होता है।
फलनों के अनुक्रम "f" को "पिकार्ड अनुक्रम" कहा जाता है।
आयलर संकलन
अभिसरण और अपसारी श्रेणी की गणित में आयलर संकलन एक संकलनीय विधि है। अर्थात यह किसी श्रेणी को एक मान निर्दिष्ट करने की, आंशिक योग के सीमान्त मान वाली पारम्परिक विधियों से अलग एक विधि है। यदि किसी श्रेणी Σ"a" का आयलर रुपांतरण इसके योग पर अभिसरित होता है तो इस योग को मूल श्रेणी का आयलर संकलन कहते हैं। इसी प्रकार अपसारी श्रेणी के लिए मान परिभाषित करने के लिए आयलर योग को श्रेणी के तीव्र अभिसरण के लिए काम में लिया जा सकता है।
आयलर योग को (E, "q") द्वारा निरुपित किये गये जाने वाली विधियों के एक परिवार के रूप में व्यापकीकृत किया जा सकता है, जहाँ "q" ≥ 0 है। योग (E, 0) प्रायिक (अभिसारी) योग है जबकि (E, 1) साधारण आयलर योग है। ये सभी विधियाँ वास्तव में बोरेल संकलन से दुर्बल हैं; "q" > 0 के लिए एबल संकलन के तुल्य होता है।
आयलर संकलन एकान्तर चिह्न वाली श्रेणियों के अभिसरण को त्वरित करने और उनके अपसारी योग को ज्ञात करने के लिए काम में लिया जाता है।
आयलर संकलन प्रारम्भिक श्रेणी को छोटा करता है क्योंकि
इस विधि को अपने आप में पुनरावृत्ति अनुप्रयोग के रूप में उन्नत नहीं किया जा सकता
प्रिया सेठी
प्रिया सेठी भारतीय राजनीतिज्ञ तथा जम्मू और कश्मीर सरकार में मंत्री है। वे जम्मू और कश्मीर विधानसभा की मनोनीत सदस्य है।
भास्कर समूह
भास्कर समूह एक भारतीय समाचार प्रदाता कंपनी है, जो दैनिक भास्कर, दिव्य भास्कर आदि समाचार पत्र प्रकाशित करती है।
प्लाटर
हार्ड डिस्क प्लाटर या हार्ड डिस्क में लगी हुई धातु की थाल एलुमिनियम या शीशे जैसे सख्त धातु से बना वह गोल चक्र है जिसपर चुंबकीय पदार्थ का लेप लगाया गया होता है। यह हार्ड डिस्क ड्राइव में आंकड़ों को लम्बे समय के लिये सहेजने के काम आता है। यह गोल चक्र थाली या प्लेट जैसा दिखता है। हार्ड डिस्क में कई प्लेटें एक के ऊपर एक लगी होती हैं जो कि एक तकले कि धुरी पे टिकी होती हैं। एक प्लाटर पर दोनो तरफ आंकणों को लिखा जा सकता है। इसके लिए हर प्लाटर के लिये लिखने पढने वाली २ नोक () चाहिये, एक ऊपर कि तरफ और एक नीचे की तरफ।
संगणक के शुरु होने पर ये प्लेटें घुमने लगती हैं। प्रति मिनट ये कितने चक्कर घुमती हैं यह हार्ड डिस्क के मॉडेल पर निर्भर करता है। ये प्लेटें लगभग ७२०० चक्र प्रति मिनट कि गति से घूम सकती हैं। प्लाटर पर आंकणों को विभिन्न पटरियों (ट्रैक), क्षेत्रों (सेक्टर) व बेलनाकार पटरियों (सिलिन्डर) में सहेजा जाता है। हर प्लाटर कि चुम्बकीय परत छोटे छोटे माइक्रो मीटर के आकार के चुम्बकिय खंडों में विभाजित होते हैं, जिन्हें सूचना कि एक बाइनरी इकाई को दर्शाने के लिए उपयोग किया जाता है। २००६ में प्लाटर पर एक चुम्बकिय खण्ड २००-२५० नैनोमीटर के चौडाई के आकार के होते थे जिसमें प्रति वर्ग इंच १०० अरब बिट आंकणे लिखे जा सकते थे।